**דף עבודה: כרטיסיות פרשנות**

"וַיֵּאָבֵק אִישׁ עִמּוֹ": מי היה האיש שנאבק ביעקב? - קבוצה ראשונה

קראו את פרשנות רד"ק וענו על השאלות המובאות אחריה:

**"וַיֵּאָבֵק אִישׁ עִמּוֹ" - נתאבק עמו עד שהעלו אבק, איש מלאך, וכן "וְהִנֵּה אִישׁ עֹמֵד לְנֶגְדּוֹ" (יהושע פרק ה פסוק יג( "וְהָאִישׁ גַּבְרִיאֵל" (דניאל פרק ט פסוק כא). ונקראו אישים המלאכים ושמדברים עם בני אדם ונראים להם בצורת איש כמוהם במראה או בהקיץ.**

1. על פי רד"ק, מיהו האיש?
2. פתחו בספר יהושע פרק ה פסוקים יג-טו וקראו את הפסוקים. על פי פסוק טו, מיהו האיש המדבר עם יהושע? כיצד רד"ק קושר בין פסוקים אלה להסבר מיהו האיש הנאבק ביעקב בפרקנו?

"וַיֵּאָבֵק אִישׁ עִמּוֹ": מי היה האיש שנאבק ביעקב? - קבוצה שנייה

קראו על שינוי שמותיהם של אברם ושרי לאברהם ולשרה בבראשית פרק יז פסוקים ה וטו וענו:

1. מי משנה את שמותיהם של האבות והאמהות?
2. מה אפשר להסיק מכך בנוגע לזהותו של האיש בסיפורנו?

"וַיֵּאָבֵק אִישׁ עִמּוֹ": מי היה האיש שנאבק ביעקב? - קבוצה שלישית

**"שַׁלְּחֵנִי כִּי עָלָה הַשָּׁחַר"** – מדוע לדעתכם האיש המסתורי מחבר בין עליית השחר ובין הרצון שיעקב ישלח אותו לדרכו? קראו את פרשנות הרב שטיינזלץ וענו על השאלות המובאות אחריה:

**וַיֹּאמֶר**האחר:**שַׁלְּחֵנִי**, שחרר אותי,**כִּי עָלָה הַשָּׁחַר.**אינני יכול להישאר כאן עוד, שכן אני יצור לילי. כאן מתברר שאין הוא אדם המתנפל על יעקב, אלא הוויה שאינה אנושית. למרות שהיה זה כוח עליון, יעקב חש כי בכוחו לגבור על האִישׁ.

1. על פי פירוש הרב שטיינזלץ, מדוע האיש רוצה שיעקב ישחרר אותו?
2. מה מסיק הרב שטיינזלץ מדברי האיש בנוגע לזהותו?

להלן תשובות לכרטיסיות הפרשנות לשימוש המורה:

קבוצה ראשונה

1. על פי רד"ק, מיהו האיש? מלאך ה'.
2. פתחו בספר יהושע פרק ה פסוקים יג-טו וקראו את הפסוקים. על פי פסוק טו, מיהו האיש המדבר עם יהושע? כיצד רד"ק קושר בין פסוקים אלה להסבר מיהו האיש הנאבק ביעקב בפרקנו? גם ליהושע נגלה 'איש' המכונה לאחר מכן 'מלאך'.

קבוצה שנייה

1. מי משנה את שמותיהם של האבות והאמהות? אלוהים.
2. מה אפשר להסיק מכך בנוגע לזהותו של האיש בסיפורנו? אם האיש שינה את שמו של יעקב כנראה שהוא מלאך ה'.

קבוצה שלישית

1. על פי פירוש הרב שטיינזלץ, מדוע האיש רוצה שיעקב ישחרר אותו? מדובר ביצור לילה שאינו יכול להישאר כשעולה האור.
2. מה מסיק הרב שטיינזלץ מדברי האיש בנוגע לזהותו? שהוא לא אדם אלא הוויה שאינה אנושית.